**Tanterv:** Értelmileg akadályozottak (NAT 2020)

**Évfolyam:** 6. évfolyam

**Tantárgy:** Kommunikáció

**Vizsgáztatás módja:** szóbeli

**Vizsgatémakörök:**

* ***Félév:***

**-** Beszédfejlesztés, anyanyelv

**-** Társadalmi érintkezési formák

**-** Testünk és személyes teendők

**-** Tájékozódás térben és időben

**Főbb fogalmak/törzsanyag:**

**Félév:** vezetéknév, keresztnév**,** soralkotás, rámutatás, pontos, mögé, fölé, előre-hátra, szájtér, légzés, arckifejezés, mimika, szomorú, vidám, mérges, kíváncsi. Igazságtalan, biztos, bizonytalan, vélemény, vita, türelem, türelmetlen, udvarias, közintézmény, előadás, nézőtér, jegy, színészek, műsor, rendezvény, ambulancia, gyorssegély, fogászat, szemészet, vizsgálat. Test-testrész, fájdalom, láz, betegség, kezelés, orvosság, recept, gyógyítás, nemi jellegzetességek, divatos, régimódi, fiús-lányos. Közlekedés, járda, úttest, állomás, jegypénztár, pályaudvar, repülőtér, járatok, alaprajz, lakás helyiségei, bútor, berendezés, díszítés, idő, naptár, óra, dátum, év, hónap, hét, nap.

**Követelményszint:**

- Legyen képes a metakommunikáció játékos gyakorlására, érzelmi, hangulati elemek utánzására, bemutatására.

- Ismerje és tudja elmondani legfontosabb személyes adatait.

- Legyen képes tárgyak, képek sorba rendezésére, megnevezésére.

- Teljesítsen kisebb- nagyobb megbízásokat.

- Tudja megmutatni, megnevezni fontosabb testrészeit.

- Legyen képes képek segítségével az évszaknak megfelelő ruházat csoportosítására.

- Tudjon önállóan öltözni, vetkőzni.

- Ismerje az évszakokat, azok jellemző tulajdonságait, a hónapok és a hét napjait.

- Képes legyen képek időrendbe állítására, tudja segítséggel leolvasni az egész órát.

- Ismerje a kulturált étkezés szabályait, rendeltetésszerűen használja az evőeszközöket.

- Ismerje a különböző közlekedési eszközöket és a gyalogos közlekedés szabályait.

- Legyen képes felismerni a lakóházak különböző típusait, ismerje a lakás helyiségeit, berendezési tárgyait.

**Vizsgatémakörök:**

* ***Tanév vége:***

-Beszédfejlesztés, anyanyelv

- Élőlények

- Előkészület a felnőtt életre

- Ünnepek

**Főbb fogalmak/törzsanyag:**

**Tanév vége:** hol, hová, honnan, miért, mikor, ki, mivel, kit, mit, szókincs, vers, mondóka. Lombhullató, örökzöld, gyökér, törzs, ág, lomb, növény, talaj, csapadék, napsütés, zöldség, gyümölcs, gabonafélék, háziállat, vadállat, hasznos, kártevő. Üzlet, bolt, piac, vásárlás, áru, eladó, vásárló, pénz, fizetés, udvarias, türelem, önállóság. Foglalkozások: orvos, tűzoltó, rendőr, ács, eladó, cipész, szerelő. Nemzet, család, hazaszeretet, ünnepélyes, Himnusz, csend, király, korona, szent, megváltó, ajándék, költő, költemény, előadás, emlékmű, múzeum, tűzijáték, egyház, papság, templom, szeretet, gyűlölet.

**Követelményszint:**

- Tudja mondanivalóját kérdések segítségével megfogalmazni (organikus akadályozottság esetén nonverbálisan).

- Képes legyen aktív szókincsét bővíteni a tanult témakörökben.

- Legyen képes beszédritmus-mozgás összekapcsolására, mondókák, dalok mozgásos megjelenítésére.

- Képes legyen főfogalom alá rendezni az állat- és növényvilág, témakörökben különböző tulajdonságok alapján.

- Ismerje fel a környezetében lévő növényeket, sorolja fel azok részeit.

- Legyen képes csoportosítani az üzletekhez tartozó áruféleségeket.

- Tudjon együttműködni a helyes viselkedési és magatartási szabályok tudatos betartásában.

- Képek segítségével ismerje fel a tanult foglalkozásokat, tudja csoportosítani a hozzájuk tartozó eszközökkel.

- Tudja a legfontosabb ünnepek jelentőségét átélni, az ünnepekkel kapcsolatos tárgyismeretét, és a fogalmak használatával beszédét gazdagítani, közös ünnepeken alkalmanként közreműködni.

- Himnusz hallgatása alatt vigyázban álljon.